આંતરરાષ્ટ્રીય ક્રિકેટના સૌથી સફળ બોલર મુરલીધરણે જણાવ્યુ કે, અમારા સમયમાં બોલિંગ કરવી ઘણી સરળ હતી. હવે ક્રિકેટનો વિકાસ થયો છે અને જેથી બોલિંગ કરવી સરળ નથી. અમે બહુ ટી-૨૦ મેચ નથી રમી અને ટેસ્ટ મેચોમાં બેટ્સમેનો એટલી સિક્સ નહતા મારતા જેટલી અત્યારે મારે છે. ટેસ્ટ ક્રિકેટમાં ૮૦૦ વિકેટ મેળવનાર મુરલીધરણે જણાવ્યુ કે, ૧૯૯૬માં વિશ્વકપ જીત જીતવો તેમના કરીયરની સર્વશ્રેષ્ઠ પળ હતી. આઈપીએલમાં સનરાઈઝર્સ હૈદરાબાદના બોલિંગ કોચ એવા મુરલીધરણનું કહેવુ છે કે હું ૧૯૯૬ વિશ્વકપ જીતને હંમેશા યાદગાર બનાવીને રાખુ છું કારણકે આ શ્રીલંકા ક્રિકેટ માટે સૌથી મહત્વપૂર્ણ વસ્તુ હતું. સનરાઈઝર્સ માટે એ ક્ષણ ૨૦૧૬માં આવી જ્યારે તેમણે આઈપીએલ ટ્રોફી જીતી.